CELEX: 
Language: hu
Date: 2021-09-21 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/2122 felhatalmazáson alapuló rendeletnek az alacsony kockázatú áruk, az utasok személyes poggyászának részét képező áruk és a kedvtelésből tartott állatok határállomásokon végzett hatósági ellenőrzések alól mentesített bizonyos kategóriái tekintetében történő módosításáról, valamint az említett felhatalmazáson alapuló rendeletnek és az (EU) 2019/2074 felhatalmazáson alapuló rendeletnek egyes hatályon kívül helyezett jogszabályokra való hivatkozások tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A hatósági ellenőrzésekről szóló (EU) 2017/625 európai parlamenti és tanácsi rendelet
                  1
                (a továbbiakban: hatósági ellenőrzésekről szóló rendelet) létrehozza az agrár-élelmiszeripari láncra vonatkozó uniós jogszabályok helyes alkalmazásának ellenőrzésére irányuló hatósági ellenőrzések és egyéb hatósági tevékenységek keretét. Ez magában foglalja a harmadik országokból az Unióba beléptetett állatokon és árukon elvégzett hatósági ellenőrzéseket is.
            
            
               Az (EU) 2019/2122 felhatalmazáson alapuló bizottsági rendelet
                  2
                többek között rendelkezik bizonyos olyan állat- és árukategóriákról, amelyek mentesülnek a határállomásokon végzett hatósági ellenőrzések és az utasok poggyászára vonatkozó egyedi ellenőrzések alól. Az említett felhatalmazáson alapuló rendelet bizonyos feltételek mellett mentesíti a kutatási és diagnosztikai mintákat a határállomásokon végzett hatósági ellenőrzések alól. A felhatalmazáson alapuló rendelet meghatározza továbbá azokat a plakátokat, amelyeket az illetékes hatóságnak a harmadik országokból érkező utasok számára jól látható helyeken kell elhelyeznie, és rendelkezik az alkalmazandó uniós szabályokkal kapcsolatban az ilyen utasok rendelkezésére bocsátható egységesített információkról.
            
            
               E felhatalmazáson alapuló rendelet célja, hogy bevezesse az állati eredetű termékekből és egyes összetett élelmiszer-készítményekből vett minták új kategóriáját, amelyek bizonyos feltételek mellett mentesülnek a határállomásokon végzett hatósági ellenőrzések alól, valamint megállapítsa az ilyen mintákra vonatkozó egyedi ellenőrzési szabályokat.
            
            
               E felhatalmazáson alapuló rendelet a harmadik országokból érkező utasokra vonatkozó plakátokat is kiigazítja, hogy azok az Egyesült Királyságra (Észak-Írország) való hivatkozást is tartalmazzák; ezenkívül helyesbíti a határállomásokon végzett hatósági ellenőrzések alól mentesített, kedvtelésből tartott állatokra vonatkozó hivatkozást annak érdekében, hogy a hivatkozást összhangba hozza azon harmadik országok vonatkozó jegyzékeivel, ahonnan valamely tagállamba kedvtelésből tartott állatok szállíthatók.
            
            
               Emellett e felhatalmazáson alapuló rendelet helyesbít bizonyos, az (EU) 2019/2122 felhatalmazáson alapuló rendeletben és az (EU) 2019/2074 felhatalmazáson alapuló bizottsági rendeletben
                  3
                szereplő, hatályon kívül helyezett jogi aktusokra való hivatkozásokat.
            
            
               2.A JOGI AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság hatósági ellenőrzésekkel foglalkozó szakértői csoportjával (E00911) több alkalommal is konzultáltak, valamint számos találkozót tartottak az érintett érdekelt felekkel.
            
            
               Hatásvizsgálatra nem került sor, mivel az e rendelet által bevezetett kisebb módosítások és pontosítások miatt e rendeletnek várhatóan nem lesz jelentős hatása.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló rendelet jogalapja az (EU) 2017/625 rendelet 48. cikkének b), c) d), e), f) és h) pontja, 53. cikke (1) bekezdése d) pontjának ii. alpontja, valamint 77. cikke (1) bekezdésének h) és k) pontja, amelyek cselekvésre kötelezik a Bizottságot.
            
            
               A jogbiztonság érdekében helyénvaló egyetlen jogi aktusban megállapítani a határállomásokon végzett ellenőrzések alóli mentességekre vonatkozó szabályokat, a vámhatóságok és más hatóságok által végzett konkrét ellenőrzési feladatokra vonatkozó szabályokat, valamint az Unióba történő első beléptetés helye szerinti határállomáson a hatósági ellenőrzések alól mentesülő árukkal kapcsolatos egyedi hatósági ellenőrzések elvégzésére vonatkozó szabályokat.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.9.21.)
            
            
               az (EU) 2019/2122 felhatalmazáson alapuló rendeletnek az alacsony kockázatú áruk, az utasok személyes poggyászának részét képező áruk és a kedvtelésből tartott állatok határállomásokon végzett hatósági ellenőrzések alól mentesített bizonyos kategóriái tekintetében történő módosításáról, valamint az említett felhatalmazáson alapuló rendeletnek és az (EU) 2019/2074 felhatalmazáson alapuló rendeletnek egyes hatályon kívül helyezett jogszabályokra való hivatkozások tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre
                  4
                (a hatósági ellenőrzésekről szóló rendelet) és különösen annak 48. cikkének b), c), d), e), f) és h) pontjára, 53. cikke (1) bekezdése d) pontjának ii. alpontjára és 77. cikke (1) bekezdésének h) és k) pontjára, 
            
            
               mivel:
            
            
               (1)Az (EU) 2017/625 rendelet meghatározza a tagállami illetékes hatóságok által az agrár-élelmiszeripari láncra vonatkozó uniós jogszabályoknak való megfelelés ellenőrzése érdekében az Unióba beléptetett állatok és áruk tekintetében elvégzendő hatósági ellenőrzések végrehajtásának szabályait.
            
            
               (2)Az (EU) 2019/2122 felhatalmazáson alapuló bizottsági rendelet
                  5
                meghatározza az arra vonatkozó szabályokat, hogy bizonyos állat- és árukategóriák mikor és milyen feltételek mellett mentesülnek a határállomásokon végzett hatósági ellenőrzés alól, valamint az utasok személyes poggyászával kapcsolatos, meghatározott ellenőrzési feladatok mikor és milyen feltételek mellett végezhetők el a vámhatóságok vagy más hatóságok által, amennyiben ezek a feladatok korábban nem tartoztak az említett hatóságok hatáskörébe.
            
            
               (3)Az állati eredetű termékek és összetett élelmiszer-készítmények termékelemzésre és minőségvizsgálatra, többek között érzékszervi elemzésre szánt és a rendeltetési hely szerinti tagállamban működő gazdasági szereplő vizsgálatához és elemzéséhez használt mintái alacsony népegészségügyi kockázatot jelentenek, hiszen nem kerülnek be az élelmiszerláncba. Ezért a rendeltetési hely szerinti tagállam illetékes hatósága számára lehetővé kell tenni annak engedélyezését, hogy az említett minták mentesüljenek a határállomáson végzett hatósági ellenőrzések alól. 
            
            
               (4)Az állategészségügyi kockázatok megelőzése érdekében a rendeltetési tagállam illetékes hatósága az (EU) 2016/429 európai parlamenti és tanácsi rendeletben
                  6
                vagy az említett rendelet alapján, illetve a tagállamok által meghatározott szabályokban megállapított állategészségügyi követelményekkel összhangban engedélyt bocsát ki az állati eredetű termékek és összetett élelmiszer-készítmények mintáira. A rendeltetési hely szerinti tagállam illetékes hatósága az engedélyben meghatározza a minták Unióba történő beléptetésére és felhasználására vonatkozó népegészségügyi feltételeket. 
            
            
               (5)Az állati eredetű termékek és összetett élelmiszer-készítmények termékelemzésre és minőségvizsgálatra szánt mintái forgalomba hozatalának megakadályozása érdekében az illetékes hatóság az engedélyben előírja, hogy a gazdasági szereplők kötelesek nyilvántartást vezetni a minták termékelemzésre és minőségvizsgálatra való felhasználásáról, valamint az 1069/2009/EK európai parlamenti és tanácsi rendelettel
                  7
                összhangban kötelesek a felhasználást követően ártalmatlanítani a mintákat.
            
            
               (6)A mentességgel való visszaélés elkerülése érdekében a kutatási vagy diagnosztikai mintáknak, valamint az állati eredetű termékek és összetett élelmiszer-készítmények termékelemzésre és minőségvizsgálatra szánt mintáinak beléptetését engedélyező illetékes hatóság a gazdasági szereplőknek kiadott engedélyben meghatározza a minták maximális mennyiségét.
            
            
               (7)Tisztázni kell az utas személyes poggyászának részét képező, személyes fogyasztásra vagy használatra szánt és a határállomásokon végzett hatósági ellenőrzések alól mentesülő bizonyos áruk mennyiségét.
            
            
               (8)Helyesbíteni kell az 577/2013/EU bizottság végrehajtási rendelet
                  8
                II. mellékletének 1. részében fel nem sorolt harmadik országokból az Unióba beléptetett, kedvtelésből tartott állatokra vonatkozó mentességet az 576/2013/EU európai parlamenti és tanácsi rendeletben
                  9
                szereplő azon harmadik országok vonatkozó jegyzékével való összhang biztosítása érdekében, ahonnan a kedvtelésből tartott állatok valamely tagállamba szállíthatók.
            
            
               (9)A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban az (EU) 2017/625 rendelet és az annak alapján elfogadott bizottsági jogi aktusok Észak-Írország tekintetében továbbra is alkalmazandók az Egyesült Királyságban. Következésképpen módosítani kell az utasok személyes poggyászának részét képező termékek behozatalával kapcsolatos, az (EU) 2019/2122 felhatalmazáson alapuló rendelet II. mellékletében szereplő plakátokat és az ugyanezen rendelet III. mellékletében szereplő tájékoztató füzeteket annak érdekében, hogy azok Észak-Írország tekintetében az Egyesült Királyságra való hivatkozásokat is tartalmazzanak. 
            
            
               (10)Az (EU) 2021/632 bizottsági végrehajtási rendelet
                  10
                hatályon kívül helyezi a 2007/275/EK bizottsági határozatot
                  11
               . A jogbiztonság érdekében az (EU) 2019/2122 felhatalmazáson alapuló rendelet III. mellékletében szereplő, 2007/275/EK bizottsági határozatra való hivatkozások helyébe az (EU) 2021/630 bizottsági felhatalmazáson alapuló rendeletre
                  12
                való hivatkozások lépnek.
            
            
               (11)Az (EU) 2019/2122 felhatalmazáson alapuló rendeletet ezért ennek megfelelően módosítani kell.
            
            
               (12)Az (EU) 2021/632 végrehajtási rendelet hatályon kívül helyezi az (EU) 2019/2007 bizottsági végrehajtási rendeletet
                  13
               . A jogbiztonság érdekében az (EU) 2019/2074 bizottsági felhatalmazáson alapuló rendeletben
                  14
                szereplő, az (EU) 2019/2007 végrehajtási rendeletre és a 2007/275/EK határozatra való hivatkozások helyébe az (EU) 2021/632 bizottsági felhatalmazáson alapuló rendeletre való hivatkozások lépnek.
            
            
               (13)Az (EU) 2019/2074 felhatalmazáson alapuló rendeletet ennek megfelelően módosítani kell.
            
            
               (14)Az (EU) 2019/2122 felhatalmazáson alapuló rendelethez hasonlóan az (EU) 2019/2074 felhatalmazáson alapuló rendeletben is helyesbíteni kell az ugyanezen hatályon kívül helyezett jogi aktusokra való hivatkozásokat. Az említett felhatalmazáson alapuló rendeletekben foglalt szabályok lényegileg kapcsolódnak egymáshoz, és azokat együttesen kell alkalmazni. Az egyszerűség és az átláthatóság érdekében, valamint a szabályok alkalmazásának megkönnyítése és azok megsokszorozódásának elkerülése érdekében azokat egyetlen jogi aktusban kell meghatározni, nem pedig több különálló, számos kereszthivatkozást tartalmazó és az átfedések kockázatát hordozó jogi aktusban. Következésképpen az (EU) 2019/2074 felhatalmazáson alapuló rendelet módosítását az (EU) 2019/2122 felhatalmazáson alapuló rendelet módosításával együtt bele kell foglalni e rendeletbe,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/2122 felhatalmazáson alapuló rendelet a következőképpen módosul: 
            
            
               1.a 3. cikk (1) bekezdésének b) pontja helyébe a következő szöveg lép:
            
         
         
            
               „b) a rendeltetési hely szerinti tagállam* illetékes hatósága előzetesen engedélyezi az Unióba e célból történő beléptetésüket;
            
            
               -----
            
            
               * A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e rendelet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.”;
            
            
               2.a 4. cikk a következőképpen módosul:
            
            
               a)a cím helyébe a következő szöveg lép:
            
            
               „4. cikk
            
            
               Kutatási és diagnosztikai minták, valamint az állati eredetű termékek és összetett élelmiszer-készítmények termékelemzésre és minőségvizsgálatra, többek között érzékszervi elemzésre szánt mintái”;
            
            
               b)a cikk a következő (3), (4) és (5) bekezdéssel egészül ki:
            
            
               „(3)A rendeltetési hely szerinti tagállam illetékes hatósága az állati eredetű termékek és összetett élelmiszer-készítmények termékelemzésre és minőségvizsgálatra, többek között érzékszervi elemzésre szánt mintáit a következő feltételek mellett mentesítheti a határállomáson végzett hatósági ellenőrzések alól:
            
            
               a)az illetékes hatóság a (4) bekezdéssel összhangban a minták elemzéséért vagy vizsgálatáért felelős gazdasági szereplőnek az Unióba történő beléptetésüket megelőzően engedélyt adott ki azok Unióba történő behozatalára, valamint az engedélyt az említett hatóság által kiállított hivatalos okmány rögzíti; 
            
            
               b)a mintát az a) pontban említett hivatalos okmány vagy annak másolata, a (4) bekezdés b) pontjában említett bizonyítvány vagy nyilatkozat, illetve adott esetben a (4) bekezdés c) pontjában említett nemzeti szabályokban előírt bármely dokumentum kíséri mindaddig, amíg a minták el nem jutnak a minták elemzéséért vagy vizsgálatáért felelős gazdasági szereplőhöz.
            
            
               Amennyiben az első albekezdésben említett minták a rendeltetési hely szerinti tagállamtól eltérő tagállamon keresztül lépnek be az Unióba, a gazdasági szereplőnek a mintákat be kell mutatnia a határállomáson.
            
            
               (4)A rendeltetési hely szerinti tagállam illetékes hatósága az állati eredetű termékek és összetett élelmiszer-készítmények termékelemzésre és minőségvizsgálatra, többek között érzékszervi elemzésre szánt mintáinak Unióba történő behozatalára vonatkozó engedélyben meghatározza a következőket:
            
            
               a)a minták az (EU) 2021/404 bizottsági végrehajtási rendeletben* felsorolt harmadik országokból vagy területekről származnak;
            
            
               b) a mintákat az (EU) 2020/2235 bizottsági végrehajtási rendeletben** meghatározott mintáknak megfelelően kiállított vonatkozó bizonyítvány vagy nyilatkozat kíséri; 
            
            
               c) az árutól függően a minták megfelelnek a következőknek:
            
            
               i.az (EU) 2020/692 felhatalmazáson alapuló bizottsági rendeletben*** meghatározott vonatkozó követelmények; vagy 
            
            
               ii.adott esetben az (EU) 2016/429 rendelet 230. cikkének (2) bekezdése, 234. cikkének (3) bekezdése és 238. cikkének (4) bekezdése szerinti nemzeti szabályok; 
            
            
               d)a következőkre vonatkozó népegészségügyi követelmények:
            
            
               –a rendeltetési hely szerinti tagállamba való beléptetés, ami magában foglalhatja a minták címkézési és csomagolási követelményeit is; valamint 
            
         
         
            
               –a minták gazdasági szereplő általi elemzése vagy vizsgálata; 
            
            
               e)a minták elemzéséért vagy vizsgálatáért felelős gazdasági szereplő, beleértve a gazdasági szereplő azon telephelye címének megadását is, ahová a mintákat küldik;
            
            
               f)a gazdasági szereplőnek a minták rendeltetési helye szerinti telephelyén végzett hatósági ellenőrzésekért felelős illetékes hatóság; valamint
            
            
               g)az elemzésért vagy vizsgálatért felelős gazdasági szereplő következő kötelezettségei: nem szabad összekevernie a mintákat a forgalomba hozatalra szánt élelmiszerekkel, nyilvántartást kell vezetnie a minták felhasználásáról, valamint az 1069/2009/EK európai parlamenti és tanácsi rendelettel**** összhangban a termékelemzést vagy a minőségvizsgálatot követően ártalmatlanítania kell a mintákat.
            
            
               (5)A rendeltetési hely szerinti tagállam illetékes hatósága az (1) bekezdés a) pontjában és a (3) bekezdés első albekezdésének a) pontjában említett engedélyben meghatározza a határállomáson végzett hatósági ellenőrzések alól mentesülő minták maximális mennyiségét.
            
            
               ---
            
            
               *
                     A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.). 
            
            
               ** A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
            
            
               *** A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
            
            
               **** Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).”;
            
            
               3.a 7. cikk a) pontja helyébe a következő szöveg lép:
            
            
               „a)az I. melléklet 1. részében felsorolt áruk, feltéve, hogy az egyes kategóriák mennyisége nem haladja meg a 2 kg tömeghatárt;”;
            
            
               4.a 11. cikk a) pontjának ii. alpontja helyébe a következő szöveg lép:
            
            
               „ii.eleget tesznek az 576/2013/EU rendelet 5. cikkének (1) vagy (2) bekezdésében megállapított feltételeknek, és amelyek szállítása az 577/2013/EU bizottsági végrehajtási rendelet II. mellékletének 1. részében felsoroltaktól eltérő területről vagy harmadik országból történik, feltéve, hogy az 576/2013/EU rendelet 34. cikkének megfelelően okmányellenőrzésen és azonossági ellenőrzésen, valamint adott esetben az említett rendelet 5. cikke (3) bekezdésének megfelelően szúrópróbaszerű ellenőrzésen esnek át; vagy”;
            
            
               5.A II. és a III. melléklet e rendelet mellékletének megfelelően módosul.
            
            
               2. cikk
            
            
               Az (EU) 2019/2074 felhatalmazáson alapuló rendelet a következőképpen módosul:
            
            
               1.a 3. cikk (1) bekezdése helyébe a következő szöveg lép:
            
            
               „(1)Az Unió területére történő beléptetés szerinti határállomás illetékes hatósága engedélyezi az Unióból származó és valamely harmadik országba történő beléptetés elutasítását követően oda visszaküldött következő áruszállítmányok Unióba történő belépését, amennyiben azok megfelelnek a 2. cikkben meghatározott követelményeknek:
            
            
               a)az (EU) 2021/632 bizottsági végrehajtási rendelet* mellékletében felsorolt állati eredetű termékek;
            
         
         
            
               b)az (EU) 2021/632 végrehajtási rendelet mellékletének 15–22. árucsoportjában felsorolt összetett élelmiszer-készítmények, amelyek tekintetében az említett végrehajtási rendelet 3. cikkének megfelelően az Unió területére történő beléptetés szerinti határállomásokon állategészségügyi ellenőrzéseket kell végezni.
            
            
               -----
            
            
               * A Bizottság (EU) 2021/632 végrehajtási rendelete (2021. április 13.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzés alá vont állatok, állati eredetű termékek, szaporítóanyagok, állati melléktermékek és a belőlük származó termékek, összetett élelmiszer-készítmények, valamint széna és szalma jegyzéke tekintetében történő alkalmazására vonatkozó szabályok megállapításáról, továbbá az (EU) 2019/2007 bizottsági végrehajtási rendelet és a 2007/275/EK bizottsági határozat hatályon kívül helyezéséről (HL L 132., 2021.4.19., 24. o.).”;
            
            
               2.a 3. cikk (2) bekezdésének a) pontja helyébe a következő szöveg lép:
            
            
               „a)annak a tagállamnak* az illetékes hatósága által kiállított eredeti hivatalos bizonyítvány, ahonnan az áruk származnak, és ahonnan azokat a harmadik országba irányulóan feladták (a továbbiakban: származási tagállam), vagy annak a hatósági ellenőrzések információkezelési rendszerébe benyújtott elektronikus megfelelője vagy hitelesített másolata;
            
            
               -----
            
            
               * A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e rendelet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.”.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.9.21.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
               
               
                  
                     (2)
                  
                        A Bizottság (EU) 2019/2122 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített bizonyos állat- és árukategóriák, valamint az utasok személyes poggyászára és a természetes személyeknek küldött, nem forgalomba hozatalra szánt áruk kisméretű szállítmányaira vonatkozó egyedi ellenőrzések tekintetében történő kiegészítéséről és a 142/2011/EU bizottsági rendelet módosításáról (HL L 321., 2019.12.12., 45. o.).
               
               
                  
                     (3)
                  
                        Az (EU) 2019/2074 felhatalmazáson alapuló bizottsági rendelet (2019. szeptember 23.) az (EU) 2017/625 európai parlamenti és tanácsi rendeletnek az Unióból származó és valamely harmadik országba történő beléptetés elutasítását követően oda visszaküldött bizonyos állat- és áruszállítmányok egyedi hatósági ellenőrzésének elvégzésére vonatkozó szabályok tekintetében történő kiegészítéséről (HL L 316., 2019.12.6., 6. o.).
               
               
                  
                     (4)
                  
                        HL L 95., 2017.4.7., 1. o.
               
               
                  
                     (5)
                  
                        A Bizottság (EU) 2019/2122 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített bizonyos állat- és árukategóriák, valamint az utasok személyes poggyászára és a természetes személyeknek küldött, nem forgalomba hozatalra szánt áruk kisméretű szállítmányaira vonatkozó egyedi ellenőrzések tekintetében történő kiegészítéséről és a 142/2011/EU bizottsági rendelet módosításáról (HL L 321., 2019.12.12., 45. o.).
               
               
                  
                     (6)
                  
                        Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).
               
               
                  
                     (7)
                  
                        Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.).
               
               
                  
                     (8)
                  
                        A Bizottság 577/2013/EU végrehajtási rendelete (2013. június 28.) a 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról (HL L 178., 2013.6.28., 109. o.).
               
               
                  
                     (9)
                  
                        Az Európai Parlament és a Tanács 576/2013/EU rendelete (2013. június 12.) a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről (HL L 178., 2013.6.28., 1. o.). 
               
               
                  
                     (10)
                  
                        A Bizottság (EU) 2021/632 végrehajtási rendelete (2021. április 13.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzés alá vont állatok, állati eredetű termékek, szaporítóanyagok, állati melléktermékek és a belőlük származó termékek, összetett élelmiszer-készítmények, valamint széna és szalma jegyzéke tekintetében történő alkalmazására vonatkozó szabályok megállapításáról, továbbá az (EU) 2019/2007 bizottsági végrehajtási rendelet és a 2007/275/EK bizottsági határozat hatályon kívül helyezéséről (HL L 132., 2021.4.19., 24. o.). 
               
               
                  
                     (11)
                  
                        A Bizottság 2007/275/EK határozata (2007. április 17.) a határállomásokon ellenőrizendő összetett élelmiszer-készítmények jegyzékéről (HL L 116., 2007.5.4., 9. o.).
               
               
                  
                     (12)
                  
                        A Bizottság (EU) 2021/630 felhatalmazáson alapuló rendelete (2021. február 16.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített egyes árukategóriák tekintetében történő kiegészítéséről és a 2007/275/EK bizottsági határozat módosításáról (COM(2021) 899) (HL L 132., 2021.4.19., 17. o.).
               
               
                  
                     (13)
                  
                        A Bizottság (EU) 2019/2007 végrehajtási rendelete (2019. november 18.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzés alá vont állatok, állati eredetű termékek, szaporítóanyagok, állati melléktermékek és azokból származó termékek, valamint széna és szalma jegyzéke tekintetében történő alkalmazására vonatkozó szabályok megállapításáról, továbbá a 2007/275/EK határozat módosításáról (HL L 312., 2019.12.3., 1. o.).
               
               
                  
                     (14)
                  
                        Az (EU) 2019/2074 felhatalmazáson alapuló bizottsági rendelet (2019. szeptember 23.) az (EU) 2017/625 európai parlamenti és tanácsi rendeletnek az Unióból származó és valamely harmadik országba történő beléptetés elutasítását követően oda visszaküldött bizonyos állat- és áruszállítmányok egyedi hatósági ellenőrzésének elvégzésére vonatkozó szabályok tekintetében történő kiegészítéséről (HL L 316., 2019.12.6., 6. o.).
               
            
      
    ---documentbreak--- 
      
         
         
            
               MELLÉKLET
            
            
            
               Az (EU) 2019/2122 felhatalmazáson alapuló rendelet II. és III. melléklete a következőképpen módosul:
            
            
               1.a II. melléklet helyébe a következő szöveg lép:
            
            
            
               „II. MELLÉKLET
            
            
               A 8. cikk (1) bekezdésében említett plakátok
            
            
               A plakátok az alábbi weboldalon találhatók:
            
            
               
                  https://ec.europa.eu/food/animals/animalproducts/personal_imports_hu
               
            
            
               
                  
            
            
               
                  
            
            
               
                  
            
            
            
               
                  
            
            
                  
                     
                     
                     
                     
                     
                     
                     
                     
                     
                     
                     ”;
               
            
            
               2.a III. melléklet helyébe a következő szöveg lép: 
            
            
               a)az első bekezdés helyébe a következő szöveg lép:
            
            
               „Mivel fennáll az állatbetegségek Európai Unióba (EU)* való behurcolásának veszélye, bizonyos állati eredetű termékek Unióba történő behozatalára szigorú eljárások vonatkoznak. Ezek az eljárások nem vonatkoznak az állati eredetű termékek uniós tagállamok közötti szállítására, illetve az Andorrából, Izlandról, Liechtensteinből, Norvégiából, San Marinóból és Svájcból származó, kis mennyiségű, személyes fogyasztásra szánt állati eredetű termékekre.”;
            
         
         
            
               ------------
            
            
               * A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban ezen igazolásnak az Európai Unióra való hivatkozásait úgy kell értelmezni, hogy azok Észak-Írország tekintetében magukban foglalják az Egyesült Királyságot is.”;
            
            
            
                b)a harmadik és negyedik bekezdés helyébe a következő szöveg lép: 
            
            
               „A következő árukat lehet behozni az Unióba, amennyiben megfelelnek az alábbi 1–5. pontban meghatározott feltételeknek és tömeghatároknak.”;
            
            
               c)a 3. pontban („Egészségügyi okokból szükséges állateledel”) a bevezető fordulat helyébe a következő szöveg lép:
            
            
               „Az Unióba csak az alábbi feltételek teljesülésével hozható be vagy küldhető el az utast kísérő, kedvtelésből tartott állat számára egészségügyi okokból szükséges állateledel személyes szállítmánya:”;
            
            
               d)a 7. pont („Mentességben részesülő termékek”) helyébe a következő szöveg lép:
            
            
               „A következő termékek mentesülnek az 1–6. pontban meghatározott szabályok alól, feltéve, hogy eleget tesznek az (EU) 2021/630 bizottsági felhatalmazáson alapuló rendelet** 3. cikkének (1) bekezdésében foglalt követelményeknek:
            
            
               –cukoráru (beleértve az édességet), csokoládé és más kakaótartalmú élelmiszer-készítmények;
            
            
               –tészta, metélt és kuszkusz;
            
            
               –kenyér, kalács, keksz (biscuit), gofri és ostya, kétszersült, pirított kenyér és hasonló pirított termék;
            
            
               –hallal töltött olívabogyó;
            
            
               –kávé-, tea- vagy matétea-kivonat, -eszencia és -koncentrátum és e termékeken vagy kávén, teán vagy matéteán alapuló készítmények;
            
            
               –pörkölt cikória és más pörkölt pótkávé, valamint ezek kivonata, eszenciája és koncentrátuma;
            
            
               –végfelhasználóknak csomagolt levesbetét és aromák;
            
            
               –végfelhasználóknak csomagolt, feldolgozott állati készítményt (többek között glükozamint, kondroitint vagy kitozánt) tartalmazó táplálék-kiegészítők;
            
            
               –likőr és szíverősítő;
            
            
               -----
            
            
               **A Bizottság (EU) 2021/630 felhatalmazáson alapuló rendelete (2021. február 16.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzések alól mentesített egyes árukategóriák tekintetében történő kiegészítéséről és a 2007/275/EK bizottsági határozat módosításáról (HL L 132., 2021.4.19., 17. o.).”.